《婆罗门外》
宋代·杨景

帐云暮卷，漏声不到小帘栊。银汉夜洗晴空。皓月堂轩高挂，秋入广寒宫。正金波不动，桂影玲珑。佳人未逢。怅此夕、与谁同。对酒当歌，追念霜满愁红。南楼何处，愁人在、横笛一声中。凝望眼、立尽西风。

作者简介：杨景，字如晦，颍昌（今河南许昌）人。尝为洛阳工曹（宋胡稚注《简斋诗集》卷七《谢杨工曹》）。又曾入鄜延幕府（《吴礼部诗话》）。今录诗十首。